Α4-0104/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά τις κατευθύνσεις μιας βιομηχανικής πολιτικής για τον φαρμακευτικό τομέα στην Ευρωπαϊκή Κοινότητα (COM(93)0718 - C3-0121/94)

Το Ευρωπαϊκό Κοινοβούλιο,

- επισημαίνοντας τα εδάφια λ) και μ) του άρθρου 3 της Συνθήκης ΕΚ, στα οποία οποία προβλέπεται η ενίσχυση της ανταγωνιστικότητας της βιομηχανίας της Κοινότητας και η προώθηση της έρευνας και της τεχνολογικής ανάπτυξης,

- λαμβάνοντας υπόψη την παράγραφο 1 του άρθρου 130 της Συνθήκης ΕΚ στην οποία προβλέπεται η βελτίωση της εκμετάλλευσης του βιομηχανικού δυναμικού στους τομείς της καινοτομίας, της έρευνας και της τεχνολογικής ανάπτυξης,

- επισημαίνοντας τα άρθρα 129 και 129Α της Συνθήκης ΕΚ στα οποία προβλέπεται η εξασφάλιση υψηλού επιπέδου προστασίας της υγείας, καθώς και η διαφύλαξη των οικονομικών συμφερόντων των καταναλωτών,

- λαμβάνοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τις κατευθύνσεις μιας βιομηχανικής πολιτικής για τον φαρμακευτικό τομέα στην Ευρωπαϊκή Κοινότητα (COM(93)0718 - C3-0121/94),

- έχοντας υπόψη το ψήφισμά του της 14ης Φεβρουαρίου 1996 (( Βλέπε πρακτικά της συνεδρίασης της ημερομηνίας αυτής, Μέρος ΙΙ)) σχετικά με την 24η έκθεση της Επιτροπής για την πολιτική ανταγωνισμού,

- επισημαίνοντας τις σχετικές διατάξεις του Κανονισμού του,

- λαμβάνοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών, καθώς και της Επιτροπής Κοινωνικών Υποθέσεων και Απασχόλησης (Α4-0104/96),

Α. λαμβάνοντας υπόψη ότι ο φαρμακευτικός τομέας διανύει ανά τον κόσμο περίοδο ριζικών αλλαγών, οι οποίες χαρακτηρίζονται από την παγκοσμιοποίηση του ανταγωνισμού, την άνοδο των ερευνητικών δαπανών και τα μέτρα για τη μείωση του κόστους στον τομέα της κρατικής υγειονομικής περίθαλψης,

Β. αναγνωρίζοντας απολύτως την ανάγκη να διατηρηθεί υγιής η οικονομική δύναμη και η ανταγωνιστικότητα του φαρμακευτικού τομέα της ΕΕ, καθώς συνιστά πλεονέκτημα για την οικονομία της ΕΕ, από την άποψη της ανάπτυξης και της απασχόλησης,

Γ. λαμβάνοντας υπόψη ότι η καινοτομία και οι βιομηχανικές επενδύσεις συνιστούν απαραίτητους παράγοντες για πρόοδο προς το συμφέρον του ασθενή και της κοινωνίας ως σύνολο και λαμβάνοντας υπόψη τις προκλήσεις που προκύπτουν κατά την προσπάθεια να εξασφαλιστούν αποτελεσματικά και οικονομικώς προσιτά φάρμακα για τον πληθυσμό, που εξακολουθούν να αποτελούν σημαντικό θεραπευτικό μέσο, των οποίων η αναλογία κόστους/κέρδους είναι ενίοτε καλύτερη από την αναλογία άλλων θεραπευτικών αγωγών, καθώς και να διατηρηθεί η ικανότητα της βιομηχανίας να καινοτομεί,

Δ. λαμβάνοντας υπόψη ότι η αυτοφαρμακία με υπεύθυνο τρόπο ευθυγραμμίζεται επίσης με τις κατευθύνσεις για την υγειονομική πολιτική όπως αυτή έχει οριστεί από τα ευρωπαϊκά θεσμικά όργανα κατά τα τελευταία έτη,

Ε. επισημαίνοντας ότι μια βιομηχανική πολιτική για τον φαρμακευτικό τομέα πρέπει κατά κύριο λόγο να εξασφαλίζει στον πληθυσμό ασφαλή και αποτελεσματικά φάρμακα, πράγμα το οποίο σημαίνει ότι δεν πρέπει να αποδεσμεύεται από ορισμένες πτυχές, αφενός, της δημόσιας υγείας και της κοινωνικής ασφάλισης και, αφετέρου, της υποστήριξης για τη βιομηχανική ανάπτυξη και την απασχόληση στην Ένωση,

ΣΤ. επισημαίνοντας ότι οι διαφορές στα υγειονομικά συστήματα και τα συστήματα επιστροφής των ιατρικών εξόδων στα κράτη μέλη είναι αποτέλεσμα των διαφορετικών πολιτικών προτεραιοτήτων και οικονομικών καταστάσεων, πράγμα το οποίο σημαίνει ότι είναι δύσκολο να προβλεφθεί μία πλήρης εναρμόνισή τους στο εγγύς μέλλον,

Ζ. λαμβάνοντας υπόψη ότι παρατηρούνται αξιοσημείωτες στρεβλώσεις στην ευρωπαϊκή αγορά φαρμακευτικών προϊόντων, ως αποτέλεσμα των διαφορετικών συστημάτων τιμολόγησης και επιστροφής χρημάτων των κρατών μελών,

Η. επισημαίνοντας ότι σε μια βιομηχανική πολιτική για τον φαρμακευτικό τομέα πρέπει να λαμβάνονται εξίσου υπόψη τα νόμιμα συμφέροντα όλων των οικονομικών φορέων, της βιομηχανίας που ασχολείται με επιστημονικές έρευνες, των κατασκευαστών προϊόντων κοινόχρηστης ονομασίας, φυτοφαρμάκων, φαρμάκων φυτικής προέλευσης και ομοιοπαθητικών φαρμάκων, των εμπόρων, των φαρμακοποιών,

Θ. λαμβάνοντας υπόψη ότι η βιομηχανική πολιτική για τον φαρμακευτικό τομέα πρέπει να βασίζεται σε κανόνες που θα επιτρέπουν στους συμμετέχοντες να παράγουν προϊόντα ανταγωνιστικά σε διεθνές επίπεδο και, δεδομένου ότι ο ευρωπαϊκός φαρμακευτικός τομέας διατρέχει τον κίνδυνο να καθυστερήσει, σε σχέση με τους κύριους ανταγωνιστές του στον τομέα της καινοτόμου ιατρικής που βασίζεται σε έρευνα, λόγω της αύξησης του ανταγωνισμού και των δαπανών για την έρευνα και την ανάπτυξη, είναι σημαντικό να διατηρηθεί και να ενισχυθεί η ανταγωνιστικότητά του,[semigr ]

1. διαπιστώνει ότι ο φαρμακευτικός τομέας χαρακτηρίζεται από έλλειψη των συνήθων μηχανισμών της αγοράς, δεδομένου ότι οι υπέρογκες τιμές δεν μπορούν να περιοριστούν από μείωση της ζήτησης[semigr ]

2. εφιστά την προσοχή στο γεγονός ότι όλα τα κράτη μέλη έχουν αντιδράσει στην ειδική κατάσταση του φαρμακευτικού τομέα με διάφορα συστήματα που στοχεύουν στη διατήρηση των τιμών υπό έλεγχο[semigr ]

3. εκφράζει την άποψη ότι στην ανακοίνωση της Επιτροπής δεν λαμβάνονται υπόψη ουσιαστικές πτυχές μιας ισόρροπης βιομηχανικής πολιτικής για το φαρμακευτικό τομέα[semigr ]

4. φρονεί ότι η Επιτροπή υιοθετεί πολύ περίεργη άποψη όταν διατείνεται ότι είναι δυνατόν να λειτουργήσει κανονικά ο φαρμακευτικός τομέας και ότι για το σκοπό αυτό το μόνο που απαιτείται είναι να περιοριστεί ο κρατικός παρεμβατισμός[semigr ]

5. εκφράζει τη λύπη του διότι αυτό που παρουσιάζει η Επιτροπή ως «βιομηχανική πολιτική στον φαρμακευτικό τομέα» δεν είναι ουσιαστικά τίποτα άλλο παρά περιορισμός αυτού που θεωρείται ως παρενοχλητικός κρατικός παρεμβατισμός[semigr ]

6. φρονεί ότι η απαίτηση των αρχών να περιοριστεί το κόστος της χρήσεως φαρμάκων θα αναγκάσει τον φαρμακευτικό τομέα στην Ευρώπη να ορθολογικοποιήσει όχι μόνον τις έρευνες αλλά και την παραγωγή[semigr ]

7. θεωρεί ότι αυτό αποτελεί κανονική, υγιή διαδικασία την οποία έχουν ήδη διεξέλθει άλλοι τομείς και ότι είναι ιδιαιτέρως αναγκαίο στον φαρμακευτικό τομέα ο οποίος συνδυάζει πολύ υψηλά αντιπληθωριστικά κέρδη με εξαιρετικώς υψηλό διαφημιστικό κόστος και μεγάλο βαθμό κατακερματισμού[semigr ]

8. καλεί την Επιτροπή να παρακολουθήσει με κριτικό μάτι αυτήν την απαραίτητη διαδικασία αναδιάρθρωσης ώστε να μην δημιουργηθούν καταστάσεις μονοπωλιακού χαρακτήρα για ορισμένες ομάδες προϊόντων[semigr ]

9. αναμένει ότι η Επιτροπή θα στραφεί στην εκπόνηση κατευθύνσεων για μια ρεαλιστική βιομηχανική πολιτική ώστε:

- η ευρωπαϊκή έρευνα να στραφεί μάλλον προς την πραγματική ανανέωση,

- να περιοριστεί η διάρκεια και το κόστος που απαιτούν οι διαδικασίες έγκρισης για τα νέα φάρμακα χωρίς να θέσουν σε κίνδυνο τη δημόσια υγεία (ανασύσταση της ισχύος του διπλώματος ευρεσιτεχνίας),

- να μειωθεί ο κατακερματισμός της έρευνας και παραγωγής,

- να τερματιστεί ο παράλογος χαρακτήρας των διαφημίσεων εκ μέρους της βιομηχανίας[semigr ]

10. πιστεύει ότι μια κοινοτική βιομηχανική πολιτική για τον φαρμακευτικό τομέα πρέπει να στηρίζεται στις ακόλουθες αρχές:

- προώθηση της καινοτομίας μέσω μιας ανταγωνιστικής αγοράς και ενός κατάλληλου ρυθμιστικού πλαισίου,

- διατήρηση του επιπέδου προστασίας που παρέχεται από τα δικαιώματα περί πνευματικής ιδιοκτησίας στα νέα φαρμακευτικά προϊόντα στην ΕΕ και σε τρίτες χώρες,

- εξασφάλιση της επάρκειας φαρμάκων τα οποία προστατεύουν κατά τον καλύτερο δυνατό τρόπο την υγεία των ευρωπαίων πολιτών,

- δημιουργία των προϋποθέσεων που θα εξασφαλίζουν επάρκεια των σημαντικών φαρμάκων σε όλη την επικράτεια της Κοινότητας[semigr ]

- συγκέντρωση των προωθούντων την έρευνα μέτρων της Ευρωπαϊκής Ένωσης σε ιδιαιτέρως σημαντικές από υγιειονομική άποψη καινοτόμες θεραπευτικές αγωγές, οι οποίες πρέπει να ενθαρρύνουν την υποστήριξη της έρευνας για νόσους των οποίων η αντιμετώπιση δεν είναι ακόμα ικανοποιητική, καθώς και για σπάνιες νόσους[semigr ]

11. επισημαίνει ότι, ενώ η ποσότητα των φαρμάκων που λαμβάνονται δεν μπορεί να έχει σχέση από στατιστική άποψη με την υγεία του πληθυσμού, τα καινοτόμα φάρμακα μπορούν να έχουν εντυπωσιακή όμως επίδραση σε συγκεκριμένες νόσους[semigr ]

12. αποδίδει εξαιρετική σημασία στην ποιοτική πλευρά της υγειονομικής περίθαλψης, η οποία πρέπει να ενισχύεται με έρευνες στον τομέα της προληπτικής ιατρικής και των διαφόρων καθοριστικών παραγόντων της υγείας, καθώς και των πολλαπλών αιτιών των ασθενειών[semigr ]

13. θεωρεί ότι για τη διαμόρφωση της βιομηχανικής πολιτικής και την εξασφάλιση θέσεων εργασίας στον φαρμακευτικό τομέα είναι σκόπιμο να πραγματοποιηθεί διάλογος μεταξύ των υπευθύνων από τους χώρους της πολιτικής, της βιομηχανίας, των συνδικαλιστικών οργανώσεων και των ασθενών[semigr ]

14. καλεί την Επιτροπή να μεριμνήσει ώστε η ανάπτυξη της βιομηχανικής πολιτικής για τον φαρμακευτικό τομέα να συμβαδίζει με ένα υψηλό επίπεδο προστασίας της υγείας και επαρκή κοινωνική προστασία για τους απασχολουμένους[semigr ]

15. θεωρεί ότι τα μέτρα για τη στήριξη της έρευνας και την προστασία της πνευματικής ιδιοκτησίας πρέπει να αφορούν νέα φάρμακα τα οποία συνιστούν σημαντική πρόοδο για το θεραπευτικό τομέα[semigr ]

16. αναγνωρίζει το γεγονός ότι, εκ φύσεως κατά τη φαρμακευτική έρευνα, οι σημαντικές πρόοδοι στον τομέα της θεραπευτικής αγωγής είναι συνήθως επαυξητικές[semigr ] ότι είναι δύσκολο να κριθεί τι συνιστά σημαντική πρόοδο πριν να περάσουν πολλά χρόνια μετά την κατοχύρωση της προστασίας της ευρεσιτεχνίας και την παραγωγή μιας ουσίας και ότι η προσπάθεια να περιοριστεί η προστασία της ευρεσιτεχνίας σε θεωρητικές «σημαντικές προόδους» θα ήταν άσκοπη και επιζήμια[semigr ]

17. πιστεύει ότι, για να υπάρξει εγγύηση της ανταγωνιστικότητας της ΕΕ στις αυξανόμενες ευρωπαϊκές και διεθνείς αγορές που δεν αφορούν τα φαρμακευτικά ιδιοσκευάσματα, πρέπει να εισαχθούν μέτρα τα οποία θα δίνουν στις φαρμακευτικές εταιρίες τη δυνατότητα να αρχίσουν, πριν τη λήξη της προθεσμίας ισχύος της ευρεσιτεχνίας και του συμπληρωματικού πιστοποιητικού προστασίας, τα εργαστηριακά πειράματα και τις ρυθμιστικές προετοιμασίες που απαιτούνται μόνον για την καταχώρηση φαρμακευτικών ιδιοσκευασμάτων που έχουν αναπτυχθεί στην ΕΕ για άμεση διάθεση στην αγορά, αλλά αυτό θα ισχύει μόνο μετά τη λήξη της προθεσμίας ισχύος ευρεσιτεχνίας ή συμπληρωματικού πιστοποιητικού προστασίας για φαρμακευτικό ιδιοσκεύασμα[semigr ]

18. θεωρεί ότι η ανάπτυξη μιας ευρωπαϊκής φαρμακευτικής βιομηχανίας προϊόντων κοινόχρηστης ονομασίας αποτελεί θετική συμβολή στον ανταγωνισμό στον φαρμακευτικό τομέα, συμπεριλαμβανομένων των ανεξαρτήτων ΜΜΕ και των εταιριών που βασίζονται στην έρευνα[semigr ]

19. επικροτεί το αίτημα που υπέβαλε το Συμβούλιο προς την Επιτροπή για την κατάρτιση έκθεσης σχετικά με την πολιτική στον τομέα των φαρμακευτικών προϊόντων κοινόχρηστης ονομασίας στα κράτη μέλη της ΕΕ και τις άλλες χώρες του ΟΟΣΑ, ιδίως στις ΗΠΑ, τον Καναδά και την Ιαπωνία ((Ψήφισμα του Συμβουλίου της 20ής Δεκεμβρίου 1995 σχετικά με τα φαρμακευτικά προϊόντα κοινόχρηστης ονομασίας, ΕΕ C 350 της 30.12.1996, σελ. 7)) ως προκαταρκτικό στάδιο πριν τη λήψη μέτρων, εάν αυτό κριθεί σκόπιμο, για την προώθηση της ευρύτερης χρήσης φαρμακευτικών προϊόντων κοινόχρηστης ονομασίας, λαμβάνοντας υπόψη τις διαφορές των συστημάτων υγείας στην ΕΕ και άλλες χώρες του ΟΟΣΑ[semigr ]

20. ζητεί από την Επιτροπή να παρακολουθεί από κοντά τις συγχωνεύσεις που παρατηρούνται στον φαρμακευτικό τομέα σύμφωνα με την πολιτική της Κοινότητας περί ανταγωνισμού[semigr ]

21. συνιστά την Επιτροπή να στοχοθετεί τα μέτρα της κατά τρόπον ώστε να συμβάλλουν στην αύξηση της αποτελεσματικότητας της ευρωπαϊκής έρευνας από άποψη κόστους, παρά να εφαρμόζει μια βιομηχανική πολιτική με κατάργηση των ρυθμίσεων και επιδοτήσεις[semigr ]

22. ζητεί από την Επιτροπή να καταβάλει κάθε δυνατή προσπάθεια ώστε να αναχθεί η Ευρώπη σε κέντρο έρευνας και καινοτομίας, με ιδιαίτερη αναφορά σε μικρότερα ιδρύματα που εδρεύουν σε πανεπιστήμια ή σε άλλα ερευνητικά κέντρα από τα οποία μπορούν να αντλήσουν δεξιοτεχνίες οι καινοτόμες εταιρίες[semigr ]

23. αναγνωρίζει την ύπαρξη στενών και ιδιαίτερα πολύτιμων συνδέσμων που έχουν ήδη θεσπισθεί μεταξύ των εταιριών καινοτόμων φαρμακευτικών ερευνών, των πανεπιστημίων και άλλων ερευνητικών ιδρυμάτων, οι οποίοι εγγυώνται ότι η βασική έρευνα ασχολείται με τις προτεραιότητες της δημόσιας υγείας, και ευελπιστεί ότι οι εν λόγω σύνδεσμοι θα εδραιωθούν περαιτέρω[semigr ]

24. ζητεί να υπάρξει βελτιωμένη πρόσβαση των ΜΜΕ στις επιστημονικές τράπεζες στοιχείων και τις δημόσιες πιστώσεις στον τομέα της έρευνας και της ανάπτυξης, ούτως ώστε να αναβαθμιστεί η προσαρμοστικότητα και η δυνατότητά τους για καινοτομίες[semigr ]

25. επισημαίνει επί πλέον ότι, η διεθνής ανταγωνιστικότητα της ευρωπαϊκής φαρμακοβιομηχανίας δεν πρόκειται να βελτιωθεί εκτός εάν επενδύσει σημαντικά ποσά στη φαρμακευτική έρευνα και καλεί την Επιτροπή να στηρίξει με κατάλληλα μέτρα την ικανότητα και τη διάθεση της ευρωπαϊκής φαρμακοβιομηχανίας να ανάγει την έρευνά της σε αυτοχρηματοδοτούμενη (συνεργασία μεταξύ της δημόσιας και της ιδιωτικής έρευνας) και να προωθήσει περαιτέρω τον συντονισμό των προσπαθειών για την έρευνα και την ανάπτυξη όπως προτάθηκε στο 4ο πρόγραμμα-πλαίσιο (1994-1998) στον τομέα της έρευνας, της τεχνολογικής ανάπτυξης και της επίδειξης[semigr ]

26. ζητεί να ληφθούν μέτρα που θα παρακινούν τους ασθενείς και τους απασχολουμένους στον τομέα της υγείας σε μια προσεκτικότερη και ορθολογικότερη χρήση των φαρμάκων και θα ενθαρρύνουν τους ιατρούς να λαμβάνουν περισσότερο υπόψη το κόστος της όλης θεραπείας[semigr ]

27. θεωρεί ότι τα μέτρα για την αύξηση της επίγνωσης του κόστους και της καταπολέμησης των απορριμμάτων πρέπει να προωθηθούν και να αυξηθούν μέσω της βελτιωμένης ενημέρωσης σε όλα τα επίπεδα[semigr ]

28. τονίζει ότι η πλήρης, αντικειμενική και υπεύθυνη ενημέρωση προς τους απασχολούμενους στον τομέα της υγείας και τους «καταναλωτές» όσον αφορά τα φαρμακευτικά προϊόντα, αφενός για την φαρμακευτική τους επίδραση (ενδείξεις, ορθή λήψη, παρενέργειες, κίνδυνοι) και αφετέρου για τις χρηματοοικονομικές τους πλευρές (τιμή φαρμάκου, κόστος θεραπευτικής αγωγής, ασφαλιστική κάλυψη), αποτελεί κρίσιμο παράγοντα για την επίτευξη της ορθολογικής χρήσης των προϊόντων[semigr ]

29. καλεί την Επιτροπή να εξετάσει τα μέσα με τα οποία θα μπορούσε να προωθηθεί η βιομηχανικά ανεξάρτητη ενημέρωση του κοινού σχετικά με την επίδραση και τους κινδύνους των φαρμάκων[semigr ]

30. προτείνει την υποστήριξη προγραμμάτων που προωθούν την περιορισμένη και ορθή χρήση των φαρμάκων, ούτως ώστε να περικοπούν οι δαπάνες της υγειονομικής περίθαλψης, ιδίως με τη μείωση της νοσηλείας λόγω κατάχρησης των φαρμάκων[semigr ]

31. στηρίζει την προβλεπόμενη ίδρυση της ECPHIN, μιας ευρωπαϊκής τράπεζας δεδομένων που θα παρέχει συγκεκριμένες πληροφορίες για τα φαρμακευτικά προϊόντα, η πρόσβαση στην οποία θα επιτευχθεί με τη χρήση τηλεματικών δικτύων[semigr ]

32. εμμένει στην άποψη ότι η τράπεζα δεδομένων που θα ιδρυθεί πρέπει να διαθέτει πλήρεις και προσιτές σε όλους πληροφορίες, κυρίως όσον αφορά τις τιμές, τις ονομασίες των σημάτων, τις δραστικές ουσίες, τις παρενέργειες, τις εναλλακτικές φαρμακευτικές αγωγές και θεραπευτικές μεθόδους, τη χρησιμοποίηση πειραμάτων με ζώα και μεθόδων της γενετικής μηχανικής, ενώ η βιομηχανία πρέπει να υποχρεωθεί να παρέχει τις απαραίτητες σχετικές πληροφορίες[semigr ]

33. ζητεί από την Επιτροπή να υποβάλει προτάσεις για τους τρόπους με τους οποίους η ενδιαφερομένη κοινή γνώμη θα μπορεί να έχει πρόσβαση στα στοιχεία που αφορούν τις έρευνες οι οποίες πραγματοποιήθηκαν για να δοθεί η άδεια κυκλοφορίας ενός φαρμάκου, καθώς και τις έρευνες οι οποίες πραγματοποιήθηκαν μετά την καταχώρησή του στους ειδικούς καταλόγους, ενώ οι κυβερνήσεις και οι αρμόδιες για τη χορήγηση των σχετικών αδειών αρχές πρέπει να καθιστούν δυνατή την πρόσβαση στα πλήρη συμπεράσματα των κλινικών αναλύσεων οι οποίες οδήγησαν σε έγκριση ή διακοπή της κυκλοφορίας ενός φαρμάκου[semigr ]

34. επικροτεί την ίδρυση της Ευρωπαϊκής Υπηρεσίας Φαρμάκων (EMEA) ως θετικό βήμα για τη ρύθμιση της αγοράς φαρμακευτικών προϊόντων στην Ευρωπαϊκή Ένωση και ζητεί την ταχεία ανάπτυξή της σε οργανισμό χορήγησης των σχετικών αδειών σε κοινοτική κλίμακα, ώστε να αποφεύγεται διπλή εργασία και να εξασφαλίζονται ενιαίες προδιαγραφές[semigr ]

35. πιστεύει επίσης ότι και στη φαρμακοβιομηχανία πρέπει να ισχύει ο κανόνας ότι το κόστος της κυκλοφορίας διαφόρων προϊόντων στην αγορά πρέπει να βαρύνει τους κατασκευαστές και εφιστά την προσοχή στο ότι η EMEA δεν πρέπει να καταστεί μόνιμος εκμεταλλευτής των επιδοτήσεων της Ευρωπαϊκής Ένωσης[semigr ]

36. εκφράζει την πεποίθηση ότι η ΕΜΕΑ πρέπει να λάβει επαρκείς πόρους ούτως ώστε να ελαχιστοποιηθεί ο χρόνος για την είσοδο νέων προϊόντων στην αγορά[semigr ]

37. εμμένει παραλλήλως στην άποψη ότι πρέπει να υπάρχει μεγαλύτερη διαφάνεια, ότι ο ανωτέρω οργανισμός πρέπει να υποχρεωθεί να δημοσιεύει τους λογαριασμούς του και ζητεί από την Επιτροπή να εξασφαλίσει τη συμμετοχή εκπροσώπων των ασθενών στα διοικητικά συμβούλια και στις επιστημονικές επιτροπές της Επιτροπής Φαρμακευτικών Προϊόντων (CVMP) και της Επιτροπής Κτηνιατρικών Προϊόντων (CVMP)[semigr ]

38. ζητεί να δημιουρηθεί στο πλαίσιο της ΕΜΕΑ μια Επιτροπή Δεοντολογίας, τα μέλη της οποίας θα διορισθούν, βάσει του κανόνα της ίσης εκπροσώπησης, από το Ευρωπαϊκό Κοινοβούλιο και το Συμβούλιο Υπουργών με το καθήκον να εκπονήσουν έναν Κώδικα Δεοντολογίας[semigr ] οι δεοντολογικοί παράγοντες πρέπει να καταστούν, μαζί με την ασφάλεια, την αποτελεσματικότητα και την ποιότητα, ο τέταρτος όρος για τη χορήγηση διπλωμάτων ευρεσιτεχνίας που αφορούν φαρμακευτικά προϊόντα[semigr ]

39. παραδέχεται ότι, παρόλο που έχουν εκφρασθεί αρκετές επιφυλάξεις σε σχέση με τους πιθανούς κινδύνους των γενετικών πειραμάτων, είναι δικαιολογημένο και σκόπιμο να συνεχισθεί η έρευνα σε όλους τους τομείς, με την δέουσα προσοχή και τον δέοντα σεβασμό στη ζωή των ανθρώπων και των ζώων, ιδίως σε ό,τι αφορά την έρευνα για τον εντοπισμό νέων ιατρικών αγωγών για ασθένειες για τις οποίες σήμερα δεν γνωρίζουμε τη θεραπεία[semigr ]

40. ζητεί από την Επιτροπή να εξασφαλίσει ότι το ευρωπαϊκό νομικό πλαίσιο για τη βιοτεχνολογία λαμβάνει υπόψη του τις δεοντολογικές συνέπειες, καθώς και τις οικονομικές δυνατότητες της εν λόγω νέας τεχνολογίας[semigr ]

41. ζητεί από την Επιτροπή να διερευνήσει αν, σε συνεργασία με την Ευρωπαϊκή Υπηρεσία Φαρμάκων, είναι δυνατόν να αναληφθεί από τους ίδιους τους ενδιαφερομένους η δέσμευση, επί τη βάσει της Σύμβασης για τα Δικαιώματα του Ανθρώπου, ότι θα είναι υπεύθυνοι για τις βιοτεχνολογικές εξελίξεις και τη διαφύλαξη των δικαιωμάτων του ανθρώπου[semigr ]

42. τονίζει ότι η γενετική μηχανική αποτελεί πολλά υποσχόμενη τεχνική σε πολλούς κλάδους και όχι μόνον στο φαρμακευτικό τομέα, όπου οι δραστηριότητες της ανάπτυξης νέων φαρμάκων για την καταπολέμηση πολύπλοκων ασθενειών ή την επίτευξη ιδιαίτερα υψηλών επιπέδων ποιότητας προσφέρουν ελπίδα στους ασθενείς[semigr ]

43. καλεί την Επιτροπή να λάβει τα κατάλληλα μέτρα ώστε να περιοριστεί ο αριθμός των πειραμάτων με ζώα και επισημαίνει ότι η εγκριθείσα ήδη από το 1986 Συμφωνία για την Προστασία των Σπονδυλωτών δεν εφαρμόζεται πλήρως από τα κράτη μέλη τα οποία και δεν ανταποκρίνονται πάντα στην υποχρέωσή τους να παρέχουν σχετικές πληροφορίες[semigr ]

44. επίσης ζητεί να χρησιμοποιούνται άλλες εναλλακτικές λύσεις για να μειωθεί ουσιαστικά ο αριθμός των πειραμάτων με ζώα κατά τη φαρμακευτική ανάπτυξη, και να προσαρμόζονται οι ρυθμιστικές απαιτήσεις για να γίνονται τα πορίσματα έγκυρων εναλλακτικών μεθόδων αποδεκτά για λόγους έγκρισης της εμπορευματοποίησης και, κατά συνέπεια, ζητεί να αναπτυχθεί ταχέως το Ευρωπαϊκό Κέντρο για τις εναλλακτικές μεθόδους δοκιμής των φαρμάκων[semigr ]

45. εφιστά την προσοχή της Επιτροπής στην αλλαγή της συμπεριφοράς των πολιτών ως προς τα θέματα υγείας και τις επακόλουθες αλλαγές στον τομέα της ζήτησης, οι οποίες πηγάζουν από το γεγονός ότι το ενδιαφέρον ιατρών και ασθενών στρέφεται όλο και περισσότερο προς τις «ήπιες» μορφές θεραπείας (π.χ. φυσιοθεραπεία) και τα «εναλλακτικά φάρμακα» (φάρμακα φυτικής προέλευσης και ομοιοπαθητικά φάρμακα)[semigr ] οι εναλλακτικές μέθοδοι θεραπείας προσφέρουν ήδη σήμερα σημαντικές δυνατότητες απασχόλησης στον τομέα των μικρών και μεσαίων επιχειρήσεων[semigr ]

46. ζητεί από την Επιτροπή να υποβάλει συμπληρωματικές προτάσεις για τους τρόπους με τους οποίους θα μπορέσει να διευκολυνθεί η διάθεση των φαρμάκων φυτικής προέλευσης και των ομοιοπαθητικών φαρμάκων στην ευρωπαϊκή αγορά (σε συμπλήρωση της οδηγίας 92/73/ΕΟΚ)σχετικά με την προσαρμογή των νομικών και διοικητικών διατάξεων σχετικά με τα φάρμακα και τον καθορισμό συμπληρωματικών διατάξεων για ομοιοπαθητικά φάρμακα ((ΕΕ L 297 της 13.10.1992, σελ. 8))[semigr ] καλεί την Επιτροπή να προσαρμόσει τη διαδικασία χορήγησης της άδειας κυκλοφορίας, ούτως ώστε τα φάρμακα αυτού του είδους να διατίθενται γενικώς σε όλη την έκταση της Κοινότητας και, για την επίτευξη του προαναφερθέντος στόχου, ζητεί τη συγκρότηση Υπηρεσίας Αξιολόγησης Παραδοσιακών Φαρμάκων, η οποία θα περιλαμβάνει εμπειρογνώμονες από τον εν λόγω κλάδο, για την αξιολόγηση των φαρμάκων φυτικής προέλευσης[semigr ]

47. τάσσεται υπέρ της σταδιακής εναρμόνισης στις συσκευασίες των φαρμάκων (ονομασία, ποσότητα ανά συσκευασία, οδηγίες για τον ιατρό και τους ασθενείς), ώστε να υπάρξει μεγαλύτερη διαφάνεια στην αγορά φαρμάκων ανά την Ευρώπη και να διευκολυνθεί η παρασκευή φθηνοτέρων γενικώς φαρμακευτικών σειρών[semigr ]

48. εκφράζει την ανησυχία του για το γεγονός ότι οι μεγάλες παρασκευαστικές εταιρίες του φαρμακευτικού τομέα διευρύνουν ταχύτατα το φάσμα δραστηριοτήτων τους με οριζόντια (προϊόντα κοινόχρηστης ονομασίας, βιοτεχνολογία) και κυρίως κάθετη (οργανισμοί πωλήσεων) ολοκλήρωση, πράγμα το οποίο θέτει υπό πίεση τους μεγαλεμπόρους, οι οποίοι δημιουργούν, με τη σειρά τους, συμμαχίες και αγοράζουν φαρμακεία, με αποτέλεσμα να αποκλείονται από την αγορά οι μεγαλέμποροι μικρότερης σημασίας και τα φαρμακεία μεγέθους μικρής και μεσαίας επιχείρησης να χάνουν την ανεξαρτησία τους[semigr ]

49. υποστηρίζει ότι η αυτοφαρμακία με υπεύθυνο τρόπο πρέπει να προωθηθεί περαιτέρω, γεγονός που θα υποστήριζε την αυξανόμενη επιθυμία των ατόμων ανά την ΕΕ να αναλάβουν την ευθύνη της υγείας τους, προωθώντας κατ'αυτόν τον τρόπο τη μείωση των δαπανών για την υγεία. Κατά τα τελευταία έτη, η ευθύνη για την αυτοφαρμακία αναγνωρίζεται ως σημαντικό στοιχείο της μακροπρόθεσμης υγειονομικής πολιτικής που έχουν χαράξει το θεσμικά όργανα της Ευρωπαϊκής Κοινότητας. Ως μέρος της διαδικασίας βελτίωσης του ρυθμιστικού πλαισίου για τα φάρμακα που δεν απαιτούν συνταγή, είναι σημαντικό να θεσπισθούν διαφανείς διαδικασίες οι οποίες θα ορίζουν τη μέθοδο σύμφωνα με την οποία τα φάρμακα που απαιτούν συνταγή μπορούν να αναχθούν σε φάρμακα που δεν απαιτούν συνταγή[semigr ]

50. ζητεί να ασκηθεί πίεση ούτως ώστε να πεισθούν οι υγειονομικές αρχές των κρατών μελών, από κοινού ή χωριστά, να εγκρίνουν πολυετείς στόχους για να επιτευχθούν μετρήσιμες και «κοστολογήσιμες» βελτιώσεις στην υγεία του πληθυσμού τους για καθορισμένες νόσους, και ιδίως ορισμένες λοιμώδεις νόσους,

51. εκφράζει την άποψη ότι στον τομέα της φαρμακοβιομηχανίας, οι επιπτώσεις της παρασκευής, χρησιμοποίησης και απόρριψης των φαρμάκων στο περιβάλλον μπορούν να μελετηθούν, σε όλες τις εκφράσεις τους, με τη βοήθεια συγκεκριμένων μέτρων ελέγχου[semigr ]

52. τάσσεται ρητώς υπέρ της προώθησης συνεργασιών στο βιομηχανικό και διοικητικό τομέα με τις χώρες της Ανατολικής Ευρώπης, στο πλαίσιο των διαπραγματεύσεων προσχώρησης ή συνεργασίας, καθώς και υπέρ του ανοίγματος έναντι των χωρών της Μεσογείου στο πλαίσιο της νέας μεσογειακής πολιτικής[semigr ]

53. τονίζει ότι μια υπεύθυνη βιομηχανική πολιτική πρέπει να περιλαμβάνει και μια αντίστοιχη πολιτική των εξαγωγών, κυρίως όσον αφορά τις αναπτυσσόμενες χώρες[semigr ] ως ελάχιστος κανόνας πρέπει να ισχύει το ότι φάρμακα, των οποίων η κυκλοφορία έχει απαγορευθεί για λόγους ασφαλείας στη χώρα προελεύσεως, δεν πρέπει και να εξάγονται[semigr ] όσον αφορά τη διαφήμιση των ευρωπαϊκών εργαστηρίων παρασκευής φαρμάκων, πρέπει να καταβληθεί προσπάθεια - κυρίως σε σχέση με αγορές του τρίτου κόσμου - για τη δημιουργία ενός «Κώδικα Συμπεριφοράς», ο οποίος θα περιλαμβάνει και σαφή ενημέρωση για τους κινδύνους και τη χρησιμότητα των φαρμάκων[semigr ]

54. θεωρεί ότι μια γνήσια βιομηχανική πολιτική πρέπει να θεσπίσει ένα περιβάλλον που να χαρακτηρίζεται από διαφάνεια, σταθερότητα και να είναι προβλέψιμο, και στο πλαίσιο του οποίου η ευρωπαϊκή φαρμακοβιομηχανία θα εξακολουθήσει να εξυπηρετεί με επιτυχία τα άτομα, με την προώθηση των γνώσεων για τις νόσους και των ικανοτήτων για την καταπολέμησή τους[semigr ]

55. προσδίδει ιδιαίτερη σημασία στις προσπάθειες που καταβάλλονται για την επίτευξη της εναρμόνισης των απαιτήσεων για την καταχώρηση φαρμακευτικών προϊόντων εντός της ΕΕ και ανά τον κόσμο, σύμφωνα με το πλαίσιο των διεθνών διασκέψεων περί εναρμόνισης[semigr ]

56. προτείνει να διατηρηθούν με αυστηρότητα οι τρέχουσες εγγυήσεις για την πνευματική ιδιοκτησία και, σύμφωνα με το κεφάλαιο TRIPS του Γύρου της Ουρουγουάης της ΓΣΔΕ, να ληφθούν όλα τα απαραίτητα μέτρα για την προστασία των διπλωμάτων ευρεσιτεχνίας των φαρμακευτικών προϊόντων της ΕΕ σε αγορές τρίτων χωρών, ιδίως στην Κεντρική και Ανατολική Ευρώπη[semigr ]

57. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κοινοβούλια των κρατών μελών.